LT
L 205/66
Europos Sąjungos oficialusis leidinys
2022 8 5
3. nustato, ar reikia pakartotinių tyrimų siekiant įrodyti, kad remonto projektas ir sritys, kurioms remonto projektas daro poveikį, atitinka tipo sertifikavimo pagrindą ir taikomus aplinkos apsaugos reikalavimus, nuoroda įtrauktus atitinkamai į tipo pažymėjimą arba papildomą tipo pažymėjimą; 4. nustato siūlomus tipo sertifikavimo pagrindo, nuoroda įtraukto atitinkamai į tipo pažymėjimą arba papildomą tipo pažymėjimą, pakeitimus; 5. nurodo, ar sertifikavimo duomenis yra parengęs (arba parengs) pats, ar remdamasis susitarimu su tipo sertifikavimo duomenų savininku.
21L.A.206
Atitikties įrodymas
a) Paraišką išduoti esminio remonto projekto patvirtinimą teikiantis asmuo įrodo atitiktį taikomam tipo sertifikavimo pagrindui ir taikomiems aplinkos apsaugos reikalavimams, kuriuos pagal 21L.B.201 dalį nustatė ir apie kuriuos pareiškėjui pranešė agentūra, ir pateikia agentūrai tokios atitikties įrodymo priemones.
b) Paraišką išduoti esminio remonto projekto patvirtinimą teikiantis asmuo pateikia agentūrai atitikties užtikrinimo dokumentuose pagal atitikties įrodymo planą užregistruotą atitikties užtikrinimo priemonių pagrindimą.
c) Atlikdamas bandymus ir patikrinimus, susijusius su atitikties įrodymu pagal a punktą, pareiškėjas, prieš atlikdamas bet kokį bandymą, turi būti patikrinęs ir dokumentavęs: 1. jei tai bandinys, kad: i)
medžiagos ir procesai deramai atitinka siūlomo tipo projekto specifikacijas;
ii) sudedamosios gaminių dalys deramai atitinka siūlomo tipo projekto brėžinius; iii) gamybos procesai, konstrukcija ir surinkimas deramai atitinka nurodytuosius siūlomame tipo projekte ir 2. kad bandymų įranga ir bandymams naudojama matavimo įranga yra tinkama bandymams ir sukalibruota pagal nustatytus reikalavimus.
d) Skrydžio bandymai siekiant gauti esminio remonto projekto patvirtinimą atliekami taikant agentūros nustatytus tų skrydžio bandymų atlikimo metodus.
Pareiškėjas atlieka visus skrydžio bandymus, būtinus siekiant nustatyti atitiktį taikomam tipo sertifikavimo pagrindui ir taikomiems aplinkos apsaugos reikalavimams.
e) Paraišką patvirtinti esminio remonto projektą teikiantis asmuo leidžia agentūrai: 1. peržiūrėti visus su atitikties įrodymu susijusius duomenis bei informaciją; 2. stebėti ar atlikti bet kokį su atitikties įrodymu susijusį bandymą ar tikrinimą ir 3. jei manoma, kad tai būtina, atlikti suremontuoto gaminio fizinį patikrinimą, siekiant nustatyti, ar projektas atitinka tipo sertifikavimo pagrindą ir taikomus aplinkos apsaugos reikalavimus.
f) Užbaigęs atitikties įrodymą, pareiškėjas agentūrai pareiškia, kad: 1. jis įrodė atitiktį tipo sertifikavimo pagrindui ir taikomiems aplinkos apsaugos reikalavimams, kuriuos pagal 21L.
B.201 dalį nustatė ir apie kuriuos pareiškėjui pranešė agentūra, pagal atitikties įrodymo planą ir 2. nenustatyta jokių ypatybių arba savybių, dėl kurių gaminį, kuriam taikytas remonto projektas, galėtų būti pavojinga naudoti arba jis neatitiktų aplinkos apsaugos reikalavimų, atsižvelgiant į naudojimo paskirtis, dėl kurių jį prašoma sertifikuoti.